FI Euroopan unionin virallinen lehti C 51/17

Yhteisöjen tuomioistuimen tuomio (suuri jaosto) 11.12.2007 (Consiglio di Staton (Italia) esittämä ennakkoratkaisupyyntö) — Autorità Garante della Concorrenza e del Mercato v. Ente tabacchi italiani — ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc. ja Philip Morris International Management SA, ja Philip Morris Products SA, Philip Morris Holland BV, Philip Morris GmbH, Philip Morris Products Inc. ja Philip Morris International Management SA v. Autorità Garante della Concorrenza e del Mercato ja Ente tabacchi italiani — ETI SpA, ja Philip Morris Products SA, Philip Morris Holland BV, Philip Morris GmbH, Philip Morris Products Inc. ja Philip Morris International Management SA v. Autorità Garante della Concorrenza e del Mercato, Amministrazione autonoma dei monopoli di Stato ja Ente tabacchi italiani — ETI SpA

(Asia C-280/06) (1)

(Kilpailu - Seuraamusten määrääminen yritysseuraannon tapauksessa - Henkilökohtaisen vastuun periaate - Saman viranomaisen alaisuudessa toimivat yksiköt - Kansallinen oikeus, jossa yhteisön kilpailuoikeus mainitaan tulkintalähteenä - Ennakkoratkaisukysymykset - Yhteisöjen tuomioistuimen toimivalta)

(2008/C 51/27)

Oikeudenkäyntikieli: italia

Ennakkoratkaisua pyytänyt tuomioistuin

Consiglio di Stato

Pääasian asianosaiset

Kantaja: Autorità Garante della Concorrenza e del Mercato

Vastaajat: Ente tabacchi italiani — ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc. ja Philip Morris International Management SA

Kantajat: Philip Morris Products SA, Philip Morris Holland BV, Philip Morris GmbH, Philip Morris Products Inc. ja Philip Morris International Management SA

Vastaajat: Autorità Garante della Concorrenza e del Mercato ja Ente tabacchi italiani — ETI SpA

Kantajat: Philip Morris Products SA, Philip Morris Holland BV, Philip Morris GmbH, Philip Morris Products Inc. ja Philip Morris International Management SA

Vastaajat: Autorità Garante della Concorrenza e del Mercato, Amministrazione autonoma dei monopoli di Stato ja Ente tabacchi italiani — ETI SpA

Oikeudenkäynnin kohde

Ennakkoratkaisupyyntö — Consiglio di Stato — EY 81 artiklan tulkinta — Savukkeiden myyntihintaa koskeva kartelli, joka on kansallisen kilpailulainsäädännön vastainen — Yrityksen toiminnan harjoittamista jatkavan oikeushenkilön joutuminen vastuuseen sellaisista kilpailusääntöjen rikkomisista, joihin kyseinen yritys on syyllistynyt ennen kuin sen toiminnan harjoittaminen on siirtynyt seuraajalle

Tuomiolauselma

EY 81 artiklaa ja sitä seuraavia artikloja on tulkittava siten, että silloin kun tilanteessa, jossa on kyse saman viranomaisen alaisuudessa toimivista yksiköistä, yksi yksikkö on ryhtynyt kilpailusääntöjen rikkomista merkitsevään toimintaan, minkä jälkeen toinen yksikkö, joka on tullut ensimmäisen yksikön seuraajaksi kuitenkin siten, ettei ensimmäinen yksikkö ole lakannut olemasta, on saattanut kyseisen toiminnan päätökseen, rikkomisen perusteella määrättävä seuraamus voidaan määrätä kokonaisuudessaan mainitulle toiselle yksikölle, jos osoitetaan, että kyseiset kaksi yksikköä ovat olleet mainitun viranomaisen määräysvallassa.

(1) EUVL C 224, 16.9.2006.